ბეიტსის მოტელი (მეხუთე სეზონი)

ბეიტსის მოტელის მეხუთე და საფინალო სეზონის პრემიერა გაიმართა 2017 წლის 20 თებერვალს, ხოლო დასრულდა 2017 წლის 24 აპრილს. სეზონი შედგება 10 ეპიზოდისგან და გადიოდა ტელეკომპანია &-ის ეთერში ყოველ ორშაბათს, საღამოს 10 საათზე. სერიალი აღწერილია, როგორც 1960 წელს გადაღებული ფილმის, ფსიქოს თანამედროვე პრიკველი. სიუჟეტში ნორმან ბეიტსისა და დედამისის, ნორმა ბეიტსის ცხოვრებაა ასახული, რომელიც ჰიჩკოკის ფილმში ნაჩვენებ მოვლენებამდე ხდება. მიუხედავად ამისა, საფინალო სეზონი რაღაც კუთხით იმეორებს ფსიქოს სიუჟეტს. მოქმედება ვითარდება თეთრი ფიჭვის ყურეში, ორეგონში.

სეზონი --სა და -ზე 2017 წლის 19 სექტემბერს გამოვიდა.

მსახიობები და პერსონაჟები
მთავარი
ვერა ფარმიგა — დედა
ფრედი ჰაიმორი — ნორმან ბეიტსი
მაქს ტირიოტი — დილან მასეტი
ოლივია კუკი — ემა დეკოდი
ნესტორ კარბონელი — ალექს რომერო

მეორეხარისხოვანი
კენი ჯონსონი — კელებ კალჰუნი
რაიან ჰერსტი — ჩიკ ჰოგანი
ბრუკ სმითი — შერიფი ჯეინ გრინი
იზაბელ მაკნალი — მედელინ ლუმისი
ოსტინ ნიკოლსი — სემ ლუმისი
ხილიან ფარგეი — მეგი სამერსი
დეიმონ გაპტონი — ექიმი გრეგ ედვარდსი
ნატალია კორდოვა-ბაკლი — ჯულია რამოსი

სპეციალური მოწვევით
რიანა — მარიონ კრეინი
კარლტონ კუზი — საგზაო პოლიციის ოფიცერი
ჯონ ჰეინსუორტი — ჯიმ ბლეკუელი
ანტონიო კეიონი — ბრიუს ჰერმანი

წარმოება
ქასთინგი
2016 წლის ივნისში, კერი ერინმა -თან ინტერვიუში დაადასტურა, რომ კენი ჯონსონი მეხუთე სეზონში კელებ კალჰუნის როლის შესასრულებლად დაბრუნდებოდა. მომდევნო წელს განაცხადეს, რომ რიანა მარიონ კრეინის სიმბოლურ როლს შეასრულებდა. 2016 წლის სექტემბერში იზაბელ მაკნალი პერსონაჟთა სიას შეუერთდა, როგორც მედელინ ლუმისი, ახალგაზრდა ქალი, რომელიც ნორმას ძალიან ჰგავს. იმავე თვეს, ბრუკ სმითი შერიფ ჯეინ გრინის როლისთვის აირჩიეს. 2017 წლის თებერვალში ოსტინ ნიკოლსი სერიალს სემ ლუმისის, ბეიტსის მოტელის და ფსიქოს ერთ-ერთი მნიშვნელოვანი პერსონაჟის როლის შესასრულებლად შეუერთდა. იმავე თვეს განაცხადეს, რომ რაიან ჰერსტი ჩიკ ჰოგანის როლის შესასრულებლად ბრუნდებოდა. 2017 წლის მარტში გავრცელდა ინფორმაცია, რომ კარლტონ კუზი პოლიციის ოფიცერს განასახიერებდა, რომელიც მარიონს აედევნება. იმავე თვეს, პერსონაჟთა სიას ნატალია კორდოვა-ბაკლი შეუერთდა ჯულია რამოსის როლის შესასრულებლად.

გადაღება
სერიალი გადაღებულია ალდერგროვში, ბრიტანეთის კოლუმბიაში. პირველი სეზონის დაწყებისას, ბეიტსის მოტელის ორიგინალი ნაგებობის ასლი ააშენეს 272-ე ქუჩაზე. ფრედი ჰაიმორმა სეზონის ერთ-ერთი ეპიზოდის სცენარი დაწერა, ხოლო მისი სარეჟისორო დებიუტი შედგა ეპიზოდით „ “. სეზონის სხვა ეპიზოდების რეჟისორობაში მონაწილეობა ასევე მიიღეს მაქს ტირიოტმა და ნესტორ კარბონელმა.

სეზონის წარმოება 2016 წლის 16 სექტემბერს დაიწყო. სერიალის საფინალო სცენები გადაიღეს ალდერგროვში მდებარე ბეიტსის მოტელის ნაგებობაში 2017 წლის 25 იანვარს, ხოლო წარმოების დასრულების შემდეგ, მომდევნო დღეს სახლის დანგრევა დაიწყეს. კარბონელმა შერიფ ალექს რომეროს საბოლოო სცენები 2017 წლის 27 იანვარს გადაიღო. სერიალის გადაღება ოფიციალურად დასრულდა 2017 წლის 31 იანვარს. 2017 წლის თებერვალში ალდერგროვში მდებარე ბეიტსის მოტელის ნაგებობა დაანგრიეს.

ეპიზოდები
მიღებული შეფასებები
კრიტიკოსთა გამოხმაურება
სეზონმა ტელეკრიტიკოსებისგან დადებითი შეფასებები მიიღო. ბეიტსის მოტელის მეხუთე სეზონი –მა 8 კრიტიკოსზე დაყრდნობით 100–დან 81 ქულით შეაფასა, რაც მიუთითებს „უნივერსალურ აღიარებაზე“. -მა განაცხადა, რომ სეზონი 21 კრიტიკოსიდან 21-ივემ დადებითად შეაფასა, 100%-იანი რეიტინგით. საიტის შეფასების თანახმად, „ბეიტსის მოტელის ბოლო სეზონი ფრენჩაიზის სრულ წრეს კრავს ნორმან ბეიტსის განსაცდელისა და მწუხარების სასიამოვნო და შემზარავი დასასრულით.“

რეიტინგები
საბოლოო ჯამში, ბეიტსის მოტელის მეხუთე სეზონს 1,29 მილიონი მაყურებელი ჰყავდა, ხოლო 18-49 წლის მოსახლეობაში მისმა რეიტინგმა 0,5-ს შეადგინა.

ა აქ გამოყენებულია +3-ის მონაცემები, რადგან +7 ხელმისაწვდომი არ არის.

ჯილდოები და ნომინაციები
ბეიტსის მოტელის მეხუთე და საფინალო სეზონი ერთ ნომინაციაზე წარდგა.